
Nõusoleku andmine hoonestusõiguse asukohaga Ancis Daumani 2d, Narva, 

hüpoteegiga koormamiseks (L Tehnoülevaatus OÜ)
1. Asjaolud ja menetluse käik

Narva linn ja L Tehnoülevaatus OÜ (reistrikood 11960507) vahel on 12.06.2017 sõlmitud aadressil Ancis Daumani 2d, Narva asuvale kinnistule hoonestusõiguse (edaspidi Hoonestusõigus) seadmise leping (edaspidi Leping). Hoonestusõigus kanti kinnistusraamatusse 20.06.2017 (registriosa nr 8227150).
Lepingu p 5.1 kohaselt lasub L Tehnoülevaatus OÜ-l kohustus projekteerida ja valmis ehitada tehnoülevaatuspunkt. Lepingu p 5.5 kohaselt tuleb L Tehnoülevaatus OÜ-l täita vastav kohustus omal kulul ning Narva linn tehtud kulutusi ei hüvita.
Leping on sõlmitud enampakkumise tulemusena.
Enampakkumine oli korraldatud Narva Linnavolikogu 27.08.2015 määrusega „Narva linna omandis olevale kinnisasjale hoonestusõiguse seadmise kord“ nr 26 kehtestatud korras.

14.11.2018 esitas L Tehnoülevaatus OÜ Narva linnale taotluse nõusoleku saamiseks hoonestusõiguse koormamiseks hüpoteegiga summas 130 000 eurot. Hüpoteegiga soovitakse tagada laenu, mille L Tehnoülevaatus OÜ võtab selleks, et lõpetada tehnoülevaatuspunkti ehitus.

24.01.2019 toimus Narva Linnavolikogu istung, millel oli arutusel otsuse eelnõu „Nõusoleku andmine hoonestusõiguse asukohaga Ancis Daumani 2d, Narva, hüpoteegiga koormamise küsimuses (L Tehnoülevaatus OÜ)“. Volikogu otsustas eelnimetatud otsuse eelnõud mitte vastu võtta.
11.03.2019 esitas L Tehnoülevaatus OÜ Narva linnale nõudeavalduse hoonestusõiguse koormamiseks hüpoteegiga. Narva linn esitas vastuse nõudeavaldusele, millega teatas, et volikogu ei ole hoonestusõiguse koormamiseks nõusolekut andnud ning seetõttu ei nõustu Narva linn hüpoteegi seadmisega.
Samuti esitas L Tehnoülevaatus OÜ Narva linnale 10.06.2019 L Tehnoülevaatus OÜ ja AS Citadele banka vahel sõlmitud tingimusliku hüpoteegi seadmise lepingu ja tingimusliku asjaõiguslepingu, millega leppisid pooled kokku, et Narva linna nõusoleku saamisel seab L Tehnoülevaatus OÜ panga kasuks hoonestusõigusele hüpoteegi summas 130 000 eurot. Hüpoteek tagab L Tehnoülevaatus OÜ ja AS Citadele banka vahel sõlmitud laenulepingust nr 8383-18-J või tuleviks sõlmitavatest laenulepingutest (tingimusel, et laenu sihtotstarve on tehnoülevaatuspunkti ehituse finantseerimine) ning nende lisadest tulenevate kohustuste täitmise.

25.06.2019 esitas L Tehnoülevaatus OÜ Viru Maakohtule hagi tsiviilasjas nr 2-19-9675, milles palus kohustada Narva linna andma nõusolek kanda Tartu Maakohtu kinnistusosakonna registriosa nr 8227150 neljandasse jakku esimesele vabale järjekohale hüpoteek AS Citadele banka (registrikood 40103303559) kasuks hüpoteegisummaga ükssada kolmkümmend tuhat (130 000) eurot, koos igakordse omaniku kohustusega alluda kohesele sundtäitmisele.

Viru Maakohtu 23.12.2020 kohtuotsusega otsustati L Tehnoülevaatuse OÜ hagi rahuldada. 
Narva linn on esitanud apellatsioonikaebuse Viru Maakohtu 23.12.2020 otsuse peale. Üheaegselt Narva linna antud vaidluses esindatav advokaat pakkus menetluse lõpetada, kuna vaidluse jätkamine on perspektiivitu ja edaspidise menetlusega kaasnevad täiendavad linna kulud, kõigipealt vajadus maksta riigilõiv 300 eurot.  

Linnavarakomisjon küsitluse teel ajavahemikul alates 15.02.2021 kuni 19.02.2021 toimunud koosolekul otsustati kohtumenetluse lõpetada. 22.01.2021 Tartu Ringkonnakohtu määrusega oli menetlus lõpetatud. Määrusega jõustamisega on jõustunud Viru Maakohtu 23.12.2020 kohtuotsus ja L Tehnoülevaatus OÜ-l on tekkinud õigus kohtuotsuse alusel kanda Tartu Maakohtu kinnistusosakonna registriosa nr 8227150 neljandasse jakku esimesele vabale järjekohale hüpoteek AS Citadele banka (registrikood 40103303559) kasuks hüpoteegisummaga ükssada kolmkümmend tuhat (130 000) eurot, koos igakordse omaniku kohustusega alluda kohesele sundtäitmisele.
31.01.2021 esitas L Tehnoülevaatus OÜ Narva Linnavalitsusele taotluse, millega palub, et Narva linn annaks oma nõusoleku hoonestusõiguse (registriosa nr 8227150) koormamiseks  hüpoteegiga summas 130 000 (ükssada kolmkümmend tuhat) eurot AS Swedbank kasuks hiljemalt 20.04.2021. Taotlus on tingitud asjaolust, et tänasel päeval soovib L Tehnoülevaatus OÜ võtta laenu AS Citadele banka asemel AS-lt Swedbank. Laenu arvel saadud rahavahendeid  kavatsetakse kasutada tehnoülevaatuse punkti ehitamise lõpetamiseks.  
AÕS § 249¹ lg 2 näeb ette, et kui võib eeldada, et § 249 2. lõikes sätestatud juhul on koormatis ühendatav korrapärase majandamisega ja et hoonestusõiguse seadmisega taotletud eesmärki oluliselt ei muudeta ega ohustata, võib hoonestaja nõuda omanikult hoonestusõiguse koormamise nõusolekut. L Tehnoülevaatus OÜ viitab sellele, et seatav hüpoteek on suunatud vahetult linna ja tema vahel sõlmitud lepingu eesmärkide saavutamisele. L Tehnoülevaatus OÜ toonitab, et tema investeerimiskohustused on olulisemas ulatuses täidetud (on ehitatud hoone). L Tehnoülevaatus OÜ ehitustööde valmidus on käesoleva päeva seisuga ca 70%. 

Arvestades asjas 2-19-9675 tehtud otsust on kohaliku omavalitsuse kaalutlusõigus hoonestusõiguse koormamisel hüpoteegiga rangelt piiratud juhul, kui hüpoteek seatakse hoonestusõigusega investeerimiskohustuste täitmiseks vajalike rahavahendite saamiseks. Hindamisele kuulub ainult see asjaolu, kas hüpoteek seatakse investeerimiskohustuste täitmisega seotud rahaliste kohustuste tagamiseks.
Lähtudes sellest on loa andmine hüpoteegi seadmiseks hoonestusõigusele aadressil Ancis Daumani 2d, Narva L Tehnoülevaatus OÜ laenukohustuste tagatiseks põhjendatud ja seaduslik tingimusel, et laenu arvel saadud rahavahendeid kasutatakse 12.06.2017 hoonestusõiguse seadmise lepingust tulenevate investeerimiskohustuste täitmiseks.

2. Õiguslikud alused

Vastavalt Narva Linnavolikogu 27.08.2015 määrusele nr 26 „Narva linna omandis olevale kinnisasjale hoonestusõiguse seadmise kord” § 45, hoonestusõiguse koormamine asjaõigusega on lubatud ainult Narva Linnavolikogu nõusolekul.

3. Otsus

3.1. Anda L Tehnoülevaatus OÜ-le (registrikood 11960507, asukoht: Harju maakond, Tallinn, Nõmme linnaosa, Kvartsliiva tn 6, 11216) nõusolek hoonestusõigusele asukohaga Ancis Daumani 2d, Narva (registriosa nr 8227150), hüpoteegi seadmiseks AS-i Swedbank (registrikood 10060701, asukoht Harju maakond, Tallinn, Kesklinna linnaosa, Liivalaia tn 8, 15040) kasuks hüpoteegisummaga ükssada kolmkümmend tuhat (130 000) eurot järgmistel tingimustel: hüpoteegiga tagatakse üksnes L Tehnoülevaatus OÜ kohustused AS-i Swedbank ees, mis on seotud 12.06.2017 Narva notari Tatjana Boitsova poolt tõestatud kinnistusraamatu kannete järjekoha muutmise avalduse, kinnistule hoonestusõiguse seadmise lepingu, reaalkoormatuse seadmise lepingu, ostueesõiguse seadmise lepingu, asjaõiguslepingu ja kinnistamisavaldusest (notari ametitegevuse raamatu registri number 1671) tulenevate investeerimiskohustuste (ehituskohustuste, notari dokumendi p 5) täitmise rahastamisega. 
3.2. Tehinguga seotud kulud tasub L Tehnoülevaatus OÜ.

3.3. Volitada linnapead Katri Raiki allkirjastama Narva linna nimel punktis 3.1 nimetatud notariaalselt tõestatud nõusolek. Volitus on antud edasivolitamise õigusega. 
4. Rakendussätted

4.1. Narva Linnavolikogu kantseleil teha otsus teatavaks asjaosalistele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Narva Linnavalitsus võtab vastu protokollilise otsuse:

 

 
1. Taotleda Narva Linnavolikogult otsuse vastuvõtmist „Nõusoleku andmine hoonestusõiguse asukohaga Ancis Daumani 2d, Narva, hüpoteegiga koormamiseks (L Tehnoülevaatus OÜ)“ vastavalt lisatud Narva Linnavolikogu otsuse eelnõule. 

2.  Volitada Linnamajandusameti direktori Jelena Skulatšova´t antud küsimust ette kandma Narva Linnavolikogu istungil.

 

 

 

 

Katri Raik 







linnapea                                                                        
Üllar Kaljuste
 







linnasekretär
